ארד שרון

בית חולים אנגלי בנצרת
עיר רפואה - גבול ישראל ירדן
מיון איכילוב
ארד שרון (נולד ב-24 במאי 1956) הוא אדריכל וסופר ישראלי. ארד שרון נולד בתל אביב בשם ארד אילן שרון. ארד הוא נכדו של האדריכל בוגר בית ספר הבאוהאוס, אריה שרון, ובנו של האדריכל אלדר שרון. בוגר בית הספר לאדריכלות ה-A.A. בלונדון בו למד מ-1980 עד 1988 תחת האדריכלים: אלווין בוירסקי, זהא חדיד, ברנרד טשומי, סייר פיטר קוק ועוד.

בשנת 1994 נפטר אביו, אלדר, ומאז מנוהל המשרד 'שרון אדריכלים' על ידי ארד שרון. המשרד כיום הוא המוביל בארץ בתכנון מוסדות רפואה ומונה כ-20 אנשי צוות: אדריכלים, מתכנני ערים ומעצבי פנים.

מ-2010 מנוהל המשרד ההיסטורי בשותפות של ארד עם בת זוגו, אדריכלית שרון גור זאב.

== ביוגרפיה ==
בניין הלב ע"ש סמי עופר
עיריית ראשון לציון 
ארד שרון הוביל את תכנונם של פרויקטים חשובים ומורכבים שחלקם הפכו לאייקונים ארכיטקטוניים במרחב הישראלי: בניין עיריית ראשון לציון, בניין הלב ע"ש סמי עופר, בית חולים רות רפפורט לילדים, בנין המיון החדש במרכז רפואי אסף הרופא בצריפין, בניין נשים ויולדות במרכז רפואי ע"ש סורוקה בב"ש, עיצוב בניין כניסה פיסולי וייחודי לבית חולים לילדים בסורוקה, בניין אודיטוריום למרכז רפואי הדסה עין כרם, מרכז מסחרי עבור חב' "מליבו" בכניסה למרכז רפואי וולפסון בחולון, מיון חדש באיכילוב, מגדל אשפוז חדש בבית החולים האנגלי בנצרת ועוד.

משרד שרון מתכנן כיום ב-13 מרכזים רפואיים: מרכז רפואי ת"א, סורוקה ב"ש, וולפסון חולון, רמב"ם חיפה, הדסה עין כרם, גהה, אסף הרופא בצריפין, הילל יפה, תל השומר ומעיני הישועה בבני ברק, מרכז רפואי ברזילי, בי"ח אנגלי בנצרת ושערי צדק.

שרון עוסק גם בפיסול סביבתי ועיצב את תאורת 7 שוברי הגלים של תל אביב, קיר אומנותי לתורמת אסיה קוגן באסף הרופא, ו-3 קירות זכוכית מונומנטליים בשיתוף עם החברה ההולנדית "אוקטטיוב" בבית החולים הדסה עין כרם. ארד שרון הוא אדריכל הבית של המרכז הרפואי תל אביב (איכילוב) בו תכנן מבנים ייחודיים ומקוריים כגון בניין הכניסה הראשית מקורה הזכוכית (ה"אנקס"), בית כנסת, עיצוב שער הכניסה החדש לקמפוס, בניין מרפאות ילדים, בניין הלב ע"ש סמי עופר, בניין מיון חדש, מערך חדרי ניתוח, מגדל אדלסון ועוד.

שרון הוביל את המשרד לזכייה בתחרויות חשובות כדוגמת: במרכז הרפואי רמב"ם זכה המשרד בתחרות לתכנון בי"ח לילדים בשטח של כ-18,000 מ"ר הכולל חניון לכ-1500 מכוניות בשטח של כ-60,000 מ"ר בו ממוקם בי"ח אזורי לשעת חרום לכ-2000 מיטות הגדול מסוגו בעולם. הפרויקט הושלם ב-2017. במרכז הרפואי מעיני הישועה זכה המשרד בתחרות לתכנון בנין אשפוז מרכזי חדש בשטח של כ-20,000 מ"ר.

שרון עסק בהוראה בפקולטה לאדריכלות באוניברסיטת תל אביב, הוביל את הכנת תוכנית המתאר של העיר טייבה, וכתב מאמרים רבים שהתפרסמו בכתבי העת "אדריכלות ישראלית" ו"ארכיטקטורה". כיהן פעמיים בחבר השופטים בתחרות פרס רכטר לאדריכלות ושימש באופן קבוע שופט בפרויקטי הגמר של הטכניון במסגרת פרס עזריאלי לאדריכלות. בנובמבר 2010 הרצה ארד בקונגרס בינלאומי לאדריכלות בטוקיו וב-2018 הרצה בווימר לרגל 100 שנה לבאוהאוס. ארד לימד בפקולטה לאדריכלות בטכניון (2003-2001), ובסדנה לאדריכלות של אליעזר פרנקל (1995-2000).

ב-2014 התראיין על ידי היוצר הקולנועי עמוס גיתאי בנושא השפעת הקולנוע על האדריכלות והארכיטקטורה בסדרה מאת "כאן" חינוכית.

בין השנים 2018-2020 פרסם שני ספרים, להציל את החולדה, המגולל את סיפורם של שלושה דורות בני משפחה אחת דרך עיניו של הבן והנכד, והכד השחור, רומן על משפחה שנפרש על פני שלושה דורות גם כן. בשני הספרים נכללים אירועים היסטוריים הקשורים במצב הביטחוני והכלכלי אשר משפיעים על גורלותיהם של גיבורי הספר, כגון מבצע סיני, המיתון של שנות השישים ומלחמת ששת הימים.

בין 2022-2023 התראיין שרון לתוכנית הנדל"ן עם עופר פטרסבורג ב-102fm על מגוון נושאים אדריכליים, ביניהם: תחרויות אדריכליות, בתי החולים של העתיד, ברוטליזם כצורת בנייה פרובוקטיבית, ועירוב שימושים. שרון התארח בתוכנית בוקר בריאות של ערוץ 13 ("כיצד מתכננים בתי חולים?") ובחדשות 13 יחד עם שותפתו שרון גור זאב.

ארד כותב קבוע ב"אדריכלות ישראלית", בה כתב מאמרים רבים במגוון נושאים.

== אדריכלות ==

* בית החולים לרפואה דחופה, מרכז רפואי תל אביב
* מגדל אדלסון, המרכז הרפואי תל אביבבית חולים רות רפפורט לילדים
* בניין הלב ע"ש סמי עופר, מרכז רפואי תל אביב
* בית חולים רות רפפורט לילדים, המרכז הרפואי רמב"ם
* המכון לרפואה הפרברית, מרכז רפואי שמיר (אסף הרופא)
* מרכז היידן לקרדיולוגיה, בית חולים מעייני הישועה
* עיריית ראשון לציון (+תוספת שטחי משרדים ומסחר)
* 10 חדרי ניתוח יום, המרכז הרפואי תל אביב
* מבנה מעבדות מחקר, המרכז הרפואי האוניברסיטאי סורוקה
* מגדל אשפוז ומיון כללי חדש במרכז הרפואי האנגלי בנצרת
* בניין אונקולוגיה, מרכז רפואי שמיר
* תוספת קומה למערך יולדות ליס, מרכז רפואי תל אביב
* בניין כניסה למרכז הרפואי ת"א ("האנקס")
* פרויקט הארת שוברי הגלים של ת"א
* תכנון שער כניסה למרכז הרפואי תל אביב
* בית חולים ליולדות ע"ש סבן במרכז הרפואי ע"ש סורוקה בב"ש
* מרכז לשיקום במרכז הרפואי ע"ש סורוקה בב"ש
* תכנון קונספטואלי למרכז בינלאומי לרפואת ילדים (תכנון 3 בתי חולים לילדים) בגבול ישראל ירדן
* הצעה למגדל מגורים במרכז הרפואי ת"א
* הצעה ל"מרכז מוח" במרכז הרפואי תל-השומר
* תכנון שני בתי חולים בהודו - אחד ל-200 מיטות והשני ל-500 מיטות (2007-2010)
* תכנון בתי חולים לשעת חירום: בי"ח לשעת חירום ל-2000 מיטות במרכז הרפואי ע"ש רמב"ם (הגדול מסוגו בעולם), בי"ח לשעת חירום ל-780 מיטות במרכז הרפואי ת"א (2 קומות המרתף של מרכז הלב), בי"ח לשעת חירום במרכז הרפואי מעיני הישועה
* תחרות למרכז קונגרסים ומלונות בעיר קאלבאר בניגריה (2010)
* פגייה ממוגנת במרכז הרפואי ברזילי

==גלריית תמונות==
<gallery>
קובץ:HPIM3113.JPG|פנים בניין עיריית ראשון לציון
קובץ:Tel-Aviv may 2013-04.jpg|מרכז הלב במרכז הרפואי תל אביב ע"ש סמי עופר
קובץ:1944 Ichillov F 002.jpg|איכילוב מגדל דרומי
קובץ:הדסה עין כרם - מרכז אונקולוגיה.jpg|הדסה עין כרם - מרכז אונקולוגיה
</gallery>

==קישורים חיצוניים==
* [https://www.sharon-ar.co.il/ אתר המשרד עם פירוט העבודות]
* [https://www.youtube.com/watch?v=oAFraaSX6A0 ארד שרון בתוכנית הנדל"ן של רדיו תל אביב]
* [https://www.youtube.com/watch?v=b092BSx08hI מעצבים תרבות - תוכנית מספר 36 - ארד שרון ושרון גור זאב]
* [https://www.youtube.com/watch?v=CHKQ8N5Cv2A&t=6s אדריכלות בישראל - מעונות עובדים - ארד שרון]
* [https://www.youtube.com/watch?v=DCFiQiOSNkw אדריכל ארד שרון מתארח בתוכנית בוקר בריאות]
* 
* [https://www.aiq.co.il/pages/130AIQPILONSORDALQ/54/ אדריכלות ישראלית - גיליון 130]
* [https://www.legit.co.il/%D7%90%D7%93%D7%A8%D7%99%D7%9B%D7%9C%D7%95%D7%AA/%D7%90%D7%93%D7%A8%D7%99%D7%9B%D7%9C-%D7%90%D7%A8%D7%93-%D7%A9%D7%A8%D7%95%D7%9F-%D7%9B%D7%95%D7%91%D7%A9-%D7%A4%D7%A1%D7%92%D7%94-%D7%A2%D7%9D-%D7%A4%D7%AA%D7%99%D7%97%D7%AA-%D7%AA%D7%A2%D7%A8%D7%95/ אודית לורן בלקין, אדריכל ארד שרון כובש פסגה עם פתיחת תערוכה והשקת ספר פרוזה, לג'יט מגזין, 14.06.2018]
* 
* [https://michaelarch.wordpress.com/tag/%D7%90%D7%A8%D7%93-%D7%A9%D7%A8%D7%95%D7%9F/ סיבוב בתערוכת העבודות שנותרו חלום, חלון אחורי, 06.06.2020]
* [http://www.archijob.co.il/archijob_news/one_news.asp?IDNews=6627 אביגיל טלמור, ראיון שרון אדריכלים – הזוג ארד שרון ושרון גור-זאב || ראיונות, ארכיג'וב, 01.05.2019]
* [https://www.bvd.co.il/%D7%9E%D7%A2%D7%A6%D7%91%D7%99%D7%9D-%D7%95%D7%90%D7%93%D7%A8%D7%99%D7%9B%D7%9C%D7%99%D7%9D-%D7%9B%D7%9C-%D7%9E%D7%94-%D7%A9%D7%9B%D7%93%D7%90%D7%99-%D7%9C%D7%93%D7%A2%D7%AA/%D7%90%D7%93%D7%A8%D7%99%D7%9B%D7%9C%D7%95%D7%AA-%D7%9B%D7%9C-%D7%9E%D7%94-%D7%A9%D7%9B%D7%93%D7%90%D7%99-%D7%9C%D7%93%D7%A2%D7%AA/%D7%91%D7%90%D7%95%D7%94%D7%90%D7%95%D7%A1-%D7%92%D7%A8%D7%A1%D7%AA-%D7%94%D7%9E%D7%90%D7%94-%D7%94-21-%D7%A8%D7%90%D7%99%D7%95%D7%9F-%D7%A2%D7%9D-%D7%94%D7%90%D7%93%D7%A8%D7%99%D7%9B%D7%9C-%D7%90/ באוהאוס גרסת המאה ה-21: ראיון עם האדריכל ארד שרון, בניין ודיור]
* [https://www.israelhayom.co.il/business/real-estate/article/12575445 עופר פטרסבורג, חדש באיכילוב: חדר המיון הגדול ביותר בעולם, ישראל היום, 31.07.2022]
* [https://www.korebasfarim.com/2018/07/06/arad-sharon/ ירין כץ, השאלון עם ארד שרון, מחבר הספר “להציל את החולדה” (הוצאת כתב), קורא בספרים, 06.07.2018]
* [https://urbanologia.tau.ac.il/sharon-architects-podcast-part-1/ האדריכלים, ארד שרון חלק א', אורבנולוגיה, 20.12.2017]
* [https://urbanologia.tau.ac.il/sharon-architects-podcast-part-2/ האדריכלים, ארד שרון חלק ב', אורבנולוגיה, 27.12.2017]

קטגוריה:אדריכלים ישראלים
קטגוריה:בוגרי תיכון עירוני ה' (תל אביב)
קטגוריה:סגל אוניברסיטת תל אביב: אדריכלות
קטגוריה:ישראלים שנולדו ב-1956